Aktivitetscenter Naturværket i Hinnerup 
Sagsfremstilling 
57.       Aktivitetscenter Naturværket i Hinnerup - Åbent 
  
  
SAGENS INDHOLD 
På Byrådets møde 31. oktober 2013 godkendte Byrådet det foreslåede byggeprojekt vedrørende aktivitetscenter 
Naturværket i Hinnerup. På mødet blev der samtidig godkendt en tillægsbevilling til anlægsbevillingen på 4,3 mio. kr. 
Hertil kommer en anlægsbevilling på 800.000 kr., som Byrådet godkendte 29. januar 2013. Der er således et samlet 
rådighedsbeløb på 5,1 mio. kr. til om- og nybygning af aktivitetscenter Naturværket. 
  
Byggeprojektet blev tilrettelagt i tre faser med følgende anslåede udgifter:  
  
  
Det bemærkes, at de anslåede udgifter omfatter såvel håndværkerudgifter som honorarer til rådgiver, uforudsete 
udgifter samt udgifter til intern bygherrerådgivning og øvrige byggeudgifter (jordbundsundersøgelser, 
byggetilladelser mv.).         
  
Fase 1 og 2 er gennemført i overensstemmelse med den planlagte tidsplan, men med en overskridelse på 100.000 
kr. i forhold til de anslåede udgifter i fase 2.  
  
Håndværkerentreprisen i fase 3 har været i licitation, og der er indkommet fire tilbud, som varierer fra 3.824.150 kr. 
til 4.761.840 kr. Ved valg af billigste indkomne tilbud på håndværkerentreprisen vil der mangle samlet finansiering 
på 961.500 kr. for at projektet kan gennemføres som planlagt.     
  
VURDERING 
På den baggrund har Social og Sundhed i samarbejde med Teknik og Kultur vurderet forskellige alternativer, som 
kan medvirke til projektets realisering.  
 
Byråd 
25. marts 2014 
Sagsnr. 710-2012-
12346 
Dok.nr. 710-2014-
67663 
Sagsbehandler 
DPGILA 
  
Tidl. politisk behandling 
BY, 31.10.13, pkt. 155 
Forventet sagsgang 
SS-U, ØK, BY 
Lovgrundlag 
  
Fase 1: Toiletter mv. 
630.000 kr. 
Fase 2: Aktivitetslokaler mv. 
700.000 kr. 
Fase 3: Sophie Christoffersen for salthallen inkl. 
varmeanlæg 
3.800.000 kr. 
I alt 
5.130.000 kr. 
  
Inden håndværkerentreprisen i fase 3 af byggeprojektet blev sendt i udbud foretog Social og Sundhed en række 
fravalg i forhold til det oprindelige projektoplæg fra rådgiver. Eksempelvis blev etablering af stort indgangsparti 
reduceret til et mindre, det planlagte naturværksted og udekøkken udgik og samtidig blev installationen af solfangere 
mv. taget ud af projektet. Her blev spørgsmålet om anskaffelsen af elevator udskudt til et senere tidspunkt.      
  
Endvidere var der ikke i det oprindelige byggeprojekt indregnet udgifter til nedrivning og nødvendig ekstra 
stabilisering af de tilbageværende bygninger. Udgifterne hertil beløber sig til 220.000 kr., som er finansieret særskilt 
af handicap- og psykiatriområdets anlægspulje til mindre opgaver i 2014.     
  
Med baggrund i de indkomne bud på håndværkerentreprisen har Social og Sundhed vurderet forskellige muligheder 
for yderligere at reducere eller undlade dele af projektet. Ud fra en samlet vurdering vil Social og Sundhed anbefale, 
at det udbudte projekt gennemføres, og at den nødvendige finansiering tilvejebringes via omprioriteringer indenfor 
handicap- og psykiatriområdet.  
  
Anbefalingen beror dels på, at antallet af brugere på Naturværket er stigende og dels på, at Naturværket har nogle 
unikke udviklings- og udvidelsesmuligheder for målgruppen på længere sigt. I foråret 2012 havde Naturværket 24 
daglige brugere af tilbuddet. Det tal er primo 2014 steget til 37 daglige brugere. Hertil kommer, at der er stor 
forskellighed i brugergruppen i form af brugernes fysiske og psykiske formåen. Det stiller krav om stor variation i de 
aktiviteter som tilbydes, og i den sammenhæng vil gennemførelsen af det planlagte byggeprojekt være værdifuld.  
  
INDDRAGELSE/KOMMUNIKATION 
Planerne for om- og nybygningen af Naturværket har af flere omgange været præsenteret for brugere og 
pårørende.      
  
ØKONOMISKE KONSEKVENSER 
Den oprindelige samlede udgiftsramme for håndværkerudgifter, rådgiverhonorarer, varmeanlæg mv. for fase 3 var 
på i alt 3,8 mio. kr. Heraf er der disponeret 664.150 kr. til rådgiverhonorarer, uforudsete udgifter og øvrige 
bygherreudgifter.    
  
Set i sammenhæng med de afholdte udgifter i fase 1 og 2 medfører licitationsresultatet på håndværkerentreprisen 
for fase 3 samlede merudgifter vedrørende om- og nybygningen på 811.450 kr. Hertil kommer udgifter på 165.000 
kr. til etablering af elevator, således 1. salen kan udnyttes af hele målgruppen på Naturværket.            
  
Det bemærkes, at håndværkerentreprisen på de 3.824.150 kr. indeholder en løsning på varmeforsyningen som er 
noget mindre end de oprindelig anslåede 400.000 kr.  
  
Med henblik på politisk stillingtagen til den ekstra finansiering er vedståelsesfristen for håndværkerentreprisen aftalt 
rykket fra 8. marts 2014 til 1. april 2014.  
  
Den manglende finansiering på 961.500 kr. foreslås tilvejebragt på følgende måde: 
 
  
Social og Sundhed vil i forbindelse med budgetopfølgningerne i 2014 vurdere om besparelser på andre 
anlægsprojekter kan erstatte finansieringen via decentraliseringsaftalens fælleskonto. 
  
Restbeløb anlægspulje 2013 til løbende vedligehold i 
Handicap og Psykiatri 
80.000 kr. 
Restbeløb anlægspulje 2014 til løbende vedligehold i 
Handicap og Psykiatri 
280.000 kr. 
Decentraliseringsaftale – fælleskonto Handicap og 
Psykiatri 
601.500 kr. 
I alt 
961.500 kr. 
INDSTILLING 
Social- og sundhedsdirektøren indstiller til Byrådet: 
  
1.    At der gives et tillæg på 961.500 kr. til anlægsbevillingen vedrørende Naturværket, og at tillægget finansieres 
inden for Handicap og Psykiatris budget jf. ovenstående. 
  
BESLUTNING 
  
Social- og Sundhedsudvalget, 4. marts 2014: 
Fraværende: Ingen 
  
Indstilles godkendt. 
  
Økonomiudvalget, 18. marts 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 25. marts 2014: 
Fraværende: Laust Carlsen 
  
Godkendt. 
Budget Naturværket - marts 2014 
710-2014-51161 
